CELEX: C2007/211/11
Language: et
Date: 2007-09-08 00:00:00
Title: Kohtuasi C-155/06: Euroopa Kohtu (kaheksas koda) 18. juuli 2007 . aasta otsus — Euroopa Ühenduste Komisjon versus Suurbritannia ja Põhja-Iiri Ühendkuningriik (Liikmesriigi kohustuste rikkumine — Direktiiv 96/29/Euratom — Elanikkonna ja töötajate tervise kaitse ioniseerivast kiirgusest tulenevate ohtude eest — Ettenähtud tähtajaks lõplik üle võtmata jätmine)

8.9.2007   
            
            
               ET
            
            
               Euroopa Liidu Teataja
            
            
               C 211/7
            
         Euroopa Kohtu (kaheksas koda) 18. juuli 2007. aasta otsus — Euroopa Ühenduste Komisjon versus Suurbritannia ja Põhja-Iiri Ühendkuningriik
   (Kohtuasi C-155/06) (1)
   
   (Liikmesriigi kohustuste rikkumine - Direktiiv 96/29/Euratom - Elanikkonna ja töötajate tervise kaitse ioniseerivast kiirgusest tulenevate ohtude eest - Ettenähtud tähtajaks lõplik üle võtmata jätmine)
   (2007/C 211/11)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindajad: M. Patakia ja D. Lawunmi)
   
      Kostja: Suurbritannia ja Põhja-Iiri Ühendkuningriik (esindaja: C. White)
   Kohtuasja ese
   Liikmesriigi kohustuste rikkumine — Nõukogu 13. mai 1996. aasta direktiivi 96/29/Euratom, millega sätestatakse põhilised ohutusnormid töötajate ja muu elanikkonna tervise kaitsmiseks ioniseerivast kiirgusest tulenevate ohtude eest (EÜT L 159, lk 1; ELT eriväljaanne 05/02, lk 291), artikli 53 täitmiseks kõigi vajalike õigusnormide vastu võtmata jätmine — Niisuguste õigusnormide puudumine, mis võimaldaksid igasuguse asjakohase sekkumise kõikides olukordades, millega kaasneb püsiva kiirgusega kokkupuude, mis tuleneb kiirgusavarii või peatatud või eelneva tegevuse tagajärgedest
   Resolutiivosa
   
               1.
            
            
               Kuna Suurbritannia ja Põhja-Iiri Ühendkuningriik ei ole ettenähtud tähtaja jooksul võtnud vastu vajalikke õigus- ja haldusnorme, mis võimaldaksid igasuguse asjakohase sekkumise kõikides olukordades, millega kaasneb püsiva kiirgusega kokkupuude, mis tuleneb kiirgusavarii või peatatud või eelneva tegevuse tagajärgedest, siis on Suurbritannia ja Põhja-Iiri Ühendkuningriik rikkunud nõukogu 13. mai 1996. aasta direktiivi 96/29/Euratom, millega sätestatakse põhilised ohutusnormid töötajate ja muu elanikkonna tervise kaitsmiseks ioniseerivast kiirgusest tulenevate ohtude eest, artiklist 53 tulenevaid kohustusi.
            
         
               2.
            
            
               Mõista kohtukulud välja Suurbritannia ja Põhja-Iiri Ühendkuningriigilt.
            
         
      (1)  ELT C 121, 20.5.2006.